stanford-oval/wikipedia huggingface dataset:
הבחירות הפרלמנטריות ברוסיה 1990
הערות שוליים

↑  "Статистика выборов 1990 года". Society.ru. 3 במרץ 2008. אורכב מ-המקור ב-2004-01-27. {{cite web}}:  (עזרה)
↑  מסיבת עיתונאים על פתיחת התערוכה במלאת 20 שנה לבחירת נבחרי העם של רוסיה ב-4 במרץ 1990
↑  Статья 6 Конституции РСФСР 1978 года (в редакциях 12.04.1978 - 31.05.1990)
↑  "Статистика выборов 1990 года". Society.ru. 3 במרץ 2008. אורכב מ-המקור ב-2004-01-27. {{cite web}}:  (עזרה)
| הבחירות המקומיות, הפרלמנטריות, והנשיאותיות ברוסיה |
| --- | --- | --- |
| הבחירות לנשיאות | 1991 • 1996 • 2000 • 2004 • 2008 • 2012 • 2018 • 2024  • 2030 | רוסיה |
| הבחירות הפרלמנטריות | 1990 • 1993 • 1995 • 1999 • 2003 • 2007 • 2011 • 2016 • 2021 • 2026 | רוסיה |
| הבחירות לרשויות המקומיות | 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2023 • 2024 | רוסיה |
| ניהול הבחירות | ועדת הבחירות המרכזית | רוסיה |
מאזן הכוחות הפוליטיים בקונגרס צירי העם לאחר בחירות 1990 ולפני יצירת המפלגות החדשות בשנת 1991
 ██ - המפלגה הקומוניסטית (920) ██ - עצמאים (148)
החשוד האחרון

| --- | --- |
כרזת הסרט
כרזת הסרט
 בימוי:  מתי הררי, אריק לובצקי
 הופק בידי:  מארק רוזנבאום, אלכסנדר רכטר
 תסריט:  מתי הררי, אריק לובצקי
 עריכה:  גלעד אריאל
 שחקנים ראשיים:  שמיל בן ארי אוראל טימסית חיים זנאתי
 מוזיקה:  יוסי בבליקי, בועז כהן
 צילום:  אלעד דבי
 מדינה:  ישראל ישראל
 הקרנת בכורה:  2005
 משך הקרנה:  82 דקות
 שפת הסרט:  עברית
 דף הסרט ב־IMDb
החשוד העיקרי הוא סרט פשע ישראלי משנת 2005 בבימוים של אריק לובצקי ומתי הררי, עם שמיל בן ארי, חיים זנאתי ואוראל טימסית בתפקידים הראשיים.
התסריט שנכתב גם הוא על ידי אריק לובצקי ומתי הררי, מבוסס על הרומן "ברזניץ" של חיים לפיד משנת 1992.
שמיל בן ארי היה מועמד לפרס השחקן הטוב ביותר ומתי הררי ואריק לובצקי היו מועמדים לפרס אופיר לבמאי הטוב ביותר בטקס פרסי אופיר לשנת 2005.
תקציר העלילה

רב פקד דני ברזניץ (שמיל בן ארי) עובד שנים רבות כחוקר בתנת משטרה במחוז תל אביב. המפקד היוצא סנ"צ שם טוב (מארק רוזנבאום) מרוצה מתפקודו ורוצה לקדמו בתפקיד אך הוא מסרב. שם טוב מבחין שהוא נמצא בלחץ נפשי אך ברזניץ אומר שהכל אצלו בסדר.
האמת היא שנישואיו עם רותי (רותי נבון) עומדים לפני סיום לאחר 25 שנה. ברזניץ נמצא בקשר מיני אובססיבי עם אווה (אוראל טימסית) הצעירה ממנו בשנים רבות, העובדת כמורה במכללה לאמנות. הוא עוקב אחריה, מבחין בגבר שיוצא מדירתה וחובט בו קשות, פוצע אותו ונמלט במהירות במכוניתו שמתנגשת בקיר והוא נפצע קשה ומפונה לבית חולים.
המפקד החדש סנ"צ בכר (נתן נתנזון) וסגנו בביוף (ירון לוי סבג) לא מחבבים אותו. כאשר הוא משתחרר, בכר מסמיך אותו לטיפול בתיק על גופה בלתי מזוהה שנמצאה ביער בן שמן עם אוזן כרותה. השב"כ עצר סטודנט פלסטיני שהתפאר בכפרו שהוא הרוצח והראה לכולם את האוזן. איש השב"כ (הראל הרנוף) מבקש מברזניץ לחתום על ניירות כי לדעתו החקירה הושלמה. ברזניץ חוקר את הסטודנט מופיד (ג'וני ערביד) ומוצא פגם בעדותו היות שהבדיקה הפתולוגית הראתה שהאוזן נלקחה כשבועיים לאחר הרצח. מופיד נשבר ומגלה כי היה משת"פ של השב"כ ונאלץ להראות את האוזן כדי להוכיח את נאמנותו לפלסטינים. לדבריו הובילה אותו לגופה ידידה מיפו ג' בשם סוזי אוחיון.
ברזניץ ועוזרו דודי (חיים זנאתי) חוקרים את סוזי (רותם זיסמן כהן) והיא מוסרת שאת מיקום הגופה גילה לה קרוב משפחתה, עדי אסולין (ציון ברוך) הם עוקבים אחריה וכשהיא נפגשת עם עדי הם עוצרים אותו ובעיתונים מתפרסמת ידיעה שהוא הרוצח.
עדי מוסר כי הלך להתבודד ביער וגילה שם את הגופה. הוא מבקש מברזניץ להגיע לסבתו ג'וליה (ג'וליה מסלאווי) שם הוא מראה לו את השעון שלקח מהגופה ועליו הקדשה ליונתן שדות. ביציאה מבית הסבתא מגיע אקדוחן על אופנוע והורג את עדי ביריות אקדח. בכר כועס על ברזניץ ומשעה אותו מהחקירה אבל ברזניץ ממשיך ביחד עם דודי והם מגיעים להוריו של יונתן (אסי הנגבי ותמי ספיבק) שאומרים שאינם בקשר עם בנם יונתן שעזב לפני שנים וגר בתל אביב עם גבר.
הם חוקרים את אריאל מרקוביץ (עודד מנסטר), בן זוגו של יונתן אבל הוא מכחיש כל קשר לרצח למרות שהם חובטים בו. ברזניץ שבור לגמרי, נפרד מאשתו וישן בחדרו במשטרה. הוא נובר שוב בכל המסמכים ומסתבר לו שהנרצח למד במכללה לאמנות. הוא מגיע לביתה של אווה והיא מגלה לו את האמת המרה כי אכן יונתן היה סטודנט במכללה והגיע אליה לקבל עצה. לאחר שברזניץ הכה אותו קשות, היא העלתה אותו לדירתה והוא מת כעבור זמן קצר. בעזרת אחותה שירה (אסנת חכים) הן העבירו את הגופה ליער בן שמן.
ברזניץ מתקשר לדודי ומורה לו להפסיק את החקירה "כי הרוצח נמצא אצלו".
צוות השחקנים

| שם השחקן/ית | שם הדמות | הערות |
| --- | --- | --- |
| שמיל בן ארי | דני ברזניץ | רב פקד |
| אוראל טימסית | אווה |  |
| רותי נבון | רותי | אשתו של ברזניץ |
| ציון ברוך | עדי אסולין | עבריין |
| רותם זיסמן כהן | סוזי אוחיון | ספרית |
| מארק רוזנבאום | סנ"צ יום טוב | מפקד תחנה |
| נתן נתנזון | סנ"צ בכר | מפקד תחנה |
| חיים זנאתי | דודי | שוטר |
| ירון לוי סבג | רפ"ק בביוף | סגן מפקד תחנה |
| אסנת חכים | שירה | אחותה של אווה |
| ג'וני ערביד | מופיד | סטודנט פלסטיני |
| הראל נוף | אפי כהן | חוקר שב"כ |
| אסי הנגבי |  | אבא של יונתן |
| תמי ספיבק |  | אמא של יונתן |
| עודד מנסטר | אריה מרקוביץ | חבר של יונתן |
| ג'וליה מסלאווי | ג'וליה | סבתא של עדי אסולין |
היכל המדונה של לוקאס הקדוש

| --- | --- |

 מידע כללי
 סוג:  כנסייה קתולית
 על שם:  מרים, אם ישו 
 כתובת:  via San Luca, 36, via San Luca 36 ‒ Monte Della Guardia ‒ Bologna (BO) 
 מיקום:  בולוניה
 מדינה:  איטליה איטליה
 הקמה ובנייה
 תקופת הבנייה:  ?–1765
 תאריך פתיחה רשמי:  1194 
 אדריכל:  קרלו פרנצ'סקו דוטי 
 סגנון אדריכלי:  אדריכלות הבארוק, בארוק 
 קואורדינטות:  44°28′45″N 11°17′52″E﻿ / ﻿44.479149726254°N 11.297885433035°E﻿ / 44.479149726254; 11.297885433035
 www.santuariodisanluca.it
  (למפת בולוניה מוגדלת) היכל המדונה של לוקאס הקדוש(למפת בולוניה רגילה) היכל המדונה של לוקאס הקדוש
 
מראה כללי של הכנסייה
היכל המדונה של לוקאס הקדוש (איטלקית Santuario della Madonna di San Luca) היא כנסייה קתולית המוקדשת למרים, אם ישו, הממוקמת בגובה של 270 מטרים מעל פני הים, בליבו של אזור מיוער על "גבעת המשמר" (Colle della Guardia), דרומית-מערבית למרכזה של העיר בולוניה באיטליה. להיכל נועדת חשיבות רבה לדברי העיר, והוא יעד עלייה לרגל למאמינים הבאים להעריץ את איקונין המדונה והילד השמור במקום והמיוחס לפי המסורת ללוקאס כותב הבשורה. עוד ידוע ההיכל בשל פורטיקו באורך של 3,796 מטרים העולה אליו לאורך 664 מדרגות משער העיר. הפורטיקו הוא הארוך בעיר.
מסלול מרוץ האופניים החד-יומי, ג'ירו דל'אמיליה, הנערך מדי שנה בסתיו באזור בולוניה, מסתיים בטיפוס לאורך הפורטיקו אל היכל המדונה של לוקאס הקדוש.
הבורג'ס

| --- | --- |

כרזת הסדרה
 סוגה:  היסטוריה בדיונית
 יוצרים:  ניל ג'ורדן
 כותבים:  ניל ג'ורדן 
 שחקנים:  ג'רמי איירונס   פרנסואה ארנו   הולידיי גריינג'ר
 ארץ מקור:  קנדה קנדה   הונגריה הונגריה   אירלנד אירלנד
 שפות:  אנגלית 
 מספר עונות:  3
 מספר פרקים:  29
 הפקה
 מפיקים בפועל:  ניל ג'ורדן 
 חברת הפקה:  אמבלין אנטרטיינמנט, ImageMovers, Bell Media 
 הפצה:  נטפליקס, הולו 
 אתר צילומים:  הונגריה 
 מוזיקה:  טרבור מוריס 
 אורך פרק:  45-55 דקות
 שידור
 רשת שידור:  בראבו   שואוטיים
 תקופת שידור מקורית:  3 באפריל 2011 – 16 ביוני 2013
 קישורים חיצוניים
 www.sho.com/the-borgias
 דף התוכנית ב-IMDb
 
הבורג'ס (באנגלית: The Borgias; "בני בורג'ה") היא סדרת טלוויזיה קנדית-הונגרית-אירית מסוגת דרמה היסטורית, שנוצרה על ידי ניל ג'ורדן.
הסדרה עלתה לאוויר ב-3 באפריל 2011 ברשת השידור הקנדית בראבו וברשת השידור האמריקאית שואוטיים. הדמות הבולטת בסדרה היא דמותו של האפיפיור אלכסנדר השישי בכיכובו של ג'רמי איירונס. הסדרה החלה את שידוריה בישראל ב-24 באפריל 2011 בערוץ HOT3 בכבלים וב-HOT VOD. ב-8 באפריל 2012 החלה רשת שואוטיים בשידור העונה השנייה וביוני היא שודרה בישראל, בערוץ HOT3. ישנה גרסה אירופאית המשודרת ברשת הלוויין-יס תחת השם "שושלת בורגס". ב-4 במאי 2012 הודיעה שואוטיים שמתכוננת עונה שלישית בת עשרה פרקים. בתום העונה השלישית בוטלה הסדרה.
רקע

העלילה מספרת על בית בורג'ה הידוע לשמצה, משפחת האפיפיור אלכסנדר השישי באיטליה של המאה ה-16, משפחת רנסאנס איטלקית בולטת הידועה בכוחה הפוליטי ובהתנהגותה השערורייתית.
הסדרה מתמקדת בעלייתו לשלטון של רודריגו בורג'יה ׁׁ(ג'רמי איירונס), שהופך לאפיפיור אלכסנדר השישי, ושלטונו הסוער של משפחתו ברומא במהלך סוף המאה ה-15. רודריגו מתואר כפטריארך ערמומי ושאפתן שמשתמש במעמדו כאפיפיור כדי לבסס את השפעתה ועושרה של משפחתו.
הסדרה חוקרת את מערכות היחסים המורכבות של משפחת בורג'יה, הן בשורותיהן והן עם דמויות משפיעות אחרות באותה תקופה. הוא מתעמק בתמרונים הפוליטיים, בבריתות ובבגידות שלהם כשהם מנווטים בעולם הבוגדני של איטליה מתקופת הרנסאנס. הסדרה גם מדגישה את אורח חייהם הראוותני, את הקונפליקטים הדתיים ואת המחלוקות סביב מעשיהם.
עלילת הסדרה משתמשת בתיאור בדיוני של משפחת בורג'יה, ולמרות שהוא שואב השראה מאירועים היסטוריים, הוא לוקח חירויות יצירתיות על ידי שימוש חופשי בפרטים למטרת סיפור ובידור.
עלילה > עונה 1

פרקים 1–9 (9 פרקים). החלה ב-3 באפריל 2011 והסתיימה ב-22 במאי 2011.
לאחר מותו של האפיפיור אינוקנטיוס השמיני, הקרדינל רודריגו בורג'ה משחד קרדינלים אחרים בעזרת בניו על מנת שיצביעו בעדו בבחירת האפיפיור החדש. התוכנית מצליחה והוא נבחר כאפיפיור אלכסנדר השישי. שני קרדינלים אחרים, אורסיני ודלה רוברה, חושדים במעשיו ומתחילים לרקום תוכניות נגדו. הקרדינל אורסיני עורך סעודה עבור האפיפיור ושאר הקרדינלים. במהלך הסעודה צ'זארה, בנו של האפיפיור החדש, מגלה כי מתכננים להרעיל את אביו ובתגובה הוא משחד את המתנקש, מיקלטו, שיעבוד מעתה במשפחתו ומרעיל את אורסיני. מיקלטו מתחיל לרגל אחר דלה רוברה וחושף בפני צ'זרה כי מתכננים להדיח את אביו מתפקידו על ידי חשיפת מעשי הניאוף שלו עם ג'וליה פארנזה, אותה הוא משכן בארמונו של אורסיני. ג'וליה ולוקרציה, בתו של רודריגו, מתיידדות. רודריגו מבטיח את מעמדו כאפיפיור בכך שהוא ממנה 13 קרדינלים חדשים ובתוכם גם בנו צ'זארה. בידי משפחת בורג'יה מופקד נסיך עותמאני כבן חסות ורודריגו שמעוניין לחתן את ביתו, לוקריציה, מצווה להרוג את הנסיך כדי שנכסיו ישמשו כנדוניה. דלה רוברה יוצא לחיפוש ברחבי איטליה אחר בן ברית. רודריגו אוסר על ונוצה, בגלל עברה כזונת צמרת, להגיע לחתונת ביתה היחידה אך צ'זארה מביא את אמו למסיבה לאחר החתונה למרות האיסור. לוקרציה נישאת לג'ובאני ספורצה, דוכס מילאנו, על מנת להבטיח יתרון פוליטי לאביה. לאחר החתונה ספורצה אונס אותה וממרר את חייה.
צ'זארה מתאהב באישה נשואה, אורסולה בונדיאו, ורוצח את בעלה. לוקרציה מתאהבת בנער החווה, פאולו, ושוכבת איתו. רודריגו, הנחוש להרחיב את גבולות קשריו, מחליט לשדך בין בנו הקטן ג'ופרה בן השלוש עשרה לבין סנצ'יה בתו הממזרה של מלך נאפולי, במקביל חואן בנו האחר של רודריגו מנהל איתה רומן. דלה רוברה כורת ברית עם מלך צרפת שמתחיל בפלישה הרסנית לאיטליה. לאחר מות בעלה אורסולה נעשית נזירה ובכך מסיימת את יחסיה עם צ'זארה. למרות נישואי ילדיו למשפחות שונות ברחבי איטליה, האפיפיור מתקשה למצוא בני ברית שיסייעו לו למנוע את הגעת הכוחות הצרפתיים לרומא ובכך להדיחו מתפקידו. ג'וליה מגיעה לבקר את לוקרציה בבית ספורצה ומגלה שהיא בהריון והשתיים בורחות לרומא במהלך הלילה אך נתפסות כבנות ערובה של הצבא הצרפתי ולוקרציה מתחבבת על המלך שארל. כמוצא אחרון חואן והצבא הרומאי יוצאים להגן על העיר אך מגלים שהצבא הצרפתי חזק הרבה יותר. הצבא הרומאי נסוג בזמן שרוב תושבי רומא בורחים מהעיר. לאחר התערבותה של לוקרציה מצליחים רודריגו ושארל להגיע להסכם והצבא הצרפתי עובר ברומא ללא קרב כאשר יעדו הוא נאפולי. לוקרציה מספרת לצ'זארה על הריונה מפאולו והוא משכן אותה במנזר יחד עם אורסולה. הצבא הצרפתי דורש מצ'זארה להתלוות אליו לנאפולי כבן ערובה אך הוא נמלט על מנת לדאוג לביטול נישואיה של לוקרציה וביצוע השפלה פומבית ללורד ספורצה. בסוף העונה לוקרציה יולדת את בנה הבכור.
עלילה > עונה 2

פרקים 10–19 (10 פרקים). החלה ב-8 באפריל 2012 והסתיימה ב-17 ביוני 2012.
עלילה > עונה 3

פרקים 20–29 (10 פרקים). החלה ב-14 באפריל 2013 והסתיימה ב-16 ביוני 2013.
שחקנים

ג'רמי איירונס – האפיפיור רודריגו בורג'ה
פרנסואה ארנו – החשמן צ'זארה בורג'ה
הולידיי גריינג'ר – לוקרציה בורג'ה
ג'ואן ויילי – ונוצה דיי קטני
לוטה ורביק – ג'וליה פארנזה
דייוויד אוקס – חואן בורג'ה
שון האריס – מיקלטו קורלה
איידן אלכסנדר – ג'ופרי בורג'ה
קולם פאור – ג'וליאנו דלה רוברה
פיטר סאליבן – החשמן ספורצה
סטיבן ברקוף – ג'ירולמו סבונרולה
סבסטיאן דה סוזה – אלפונסו ד'ארגונה
צ'ארלי קאריק – פסקל
פילו אסבאק (עונה 3) – פאולו אורסיני
הערות שוליים

↑  ‘The Borgias’ Renewed for a Third Season by Showtime - Ratings | TVbytheNumbers.Zap2it.com
הטיית סטטוס קוו

הטיית סטטוס קוו, או הטיית שב ואל תעשה, היא הטיה קוגניטיבית רגשית של העדפת מצב העניינים הקיים על פני שינויו. מצב הבסיס הנוכחי (הסטטוס קוו) משמש כנקודת התייחסות, וכל שינוי מאותו בסיס נתפס כאובדן. הטיות קשורות הן שנאת הפסד ואפקט הבעלות.
היוריסטיקה המאפשרת להוכיח את הטיה זו במחקרים וכן מאפשרת לנסות להתגבר עליה הוא מבחן היפוך, בה הדילמה מוצגת מחדש כאשר המצב הקיים ואפשרות השינוי הפוכים.
דוגמאות להטיית שב ואל תעשה ניתן למצוא בנטייה שלא להתחסן מחשש לתופעות לוואי תוך התעלמות או הערכת חסר של הסיכון בהמשך המצב הקיים; בנטייתם של משקיעים לשמור על תיק השקעות קיים על פני שינויים; ובמידת התפוצה של הנוהג לתרום איברים בהתאם לחקיקת ברירת המחדל באותה מדינה (למשל, באוסטריה ברירת המחדל הקבועה בחוק היא שימוש באיברים להשתלה, ושיעור התורמים הוא 99.98%. בגרמניה ברירת המחדל הפוכה, ושיעור התורמים הוא 12%).
הערות שוליים

↑  מקור המונח בעברית בעיקרון המופיע במשפט העברי "שב ואל תעשה - עדיף".
↑  אהוד אמיר, "תהרגו אותי וזהו", אלכסון, 7 בפברואר 2018
ה'תש"ז

ה'תש"ז (5,707) ובקיצור תש"ז – היא שנה עברית  אשר החלה ביום א' בתשרי, אור ל-26 בספטמבר 1946, והסתיימה ביום כ"ט באלול, 14 בספטמבר 1947.
המולד של תשרי חל ביום חמישי, 8 שעות ו-866 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שנייה לשמיטה, ושנת 7 במחזור העיבור ה-301. תקופת ניסן שבשנה זו היא תחילת שנת 23 (סימנה כגיגא) במחזור השמש ה-204.
שנה זו היא שנת 1,878 לחורבן הבית, ושנת 2,258 לשטרות.
אירועים

ו' בתשרי - במשפטי נירנברג נגזר דינם של מנהיגי הנאצים
י"א בתשרי - 11 יישובים חדשים עולים על הקרקע בנגב, תוך לילה אחד, במבצע שמכונה "11 הנקודות בנגב"
כ' בתשרי - הרמן גרינג מתאבד שעות לפני הוצאתו המתוכננת להורג
כ"א בתשרי - נאשמי משפטי נירנברג שנדונו למוות הוצאו להורג בתליה
כ"ח בתשרי - נוסד קיבוץ עין צורים
ו' בשבט - אנשי אצ"ל חוטפים את נשיאו הבריטי של בית המשפט המחוזי בתל אביב
כ"ד בשבט - שר המושבות הבריטי, ארנסט בווין, מודיע כי שאלת ארץ ישראל תובא להכרעת האו"ם
כ"ה באדר - משה ברזני, מחברי מחתרת הלח"י, מועלה למשפט, נמצא אשם ונגזר דינו לעונש מוות בגרדום. הוא מתאבד כחודש לאחר מכן לפני ביצוע העונש
כ"ו בניסן - הועלו לגרדום דב גרונר, מרדכי אלקחי, יחיאל דרזנר ואליעזר קשאני
י"ד באייר - כוחות האצ"ל פורצים לכלא עכו ומשחררים אסירים יהודים מלוחמי האצ"ל והלח"י
כ"ח בסיוון - ועדת אונסקופ, הוועדה המיוחדת של האו"ם לעניין ארץ ישראל, מתחילה את עבודתה בארץ
כ"ח בסיוון - ניתן גזר-הדין מוות בתליה ליעקב וייס, אבשלום חביב ומאיר נקר (עולי הגרדום)
א' בתמוז - דוד בן-גוריון חותם על מכתב הסטטוס קוו
י"ב בתמוז - נוסדה בצפון הנגב קבוצת סעד, קבוצת בני עקיבא הראשונה
כ"ג בתמוז - ספינת המעפילים אקסודוס יוצאת לדרכה
כ"ד בתמוז - האצ"ל חוטף שני סמלים (סרג'נטים) בריטיים בנתניה, ככלי מקח כנגד שלושה נידונים למוות הכלואים בכלא עכו
א' באב - אוניית המעפילים אקסודוס מגיעה לחופי ארץ ישראל
ג' באב - גירוש אניית המעפילים יציאת אירופה (אקסודוס) על ידי הבריטים, מחופי ארץ ישראל חזרה לגרמניה
י"ב באב - יעקב וייס, מאיר נקר ואבשלום חביב, לוחמי אצ"ל שנתפסו במבצע הפריצה לכלא עכו, הועלו לגרדום
י"ג באב - בתגובה להוצאתם להורג של שלושת אנשי האצ"ל על ידי הבריטים, נמצאים למחרת שני סרג'נטים בריטים שנחטפו תלויים בחורשה ליד נתניה
נולדו

כ"ז בכסלו - אורי גלר - שהתפרסם ברחבי העולם כמי שמעיד על עצמו כבעל כוחות על טבעיים
כ"ט בכסלו - מנחם פרי, שדרן רדיו ישראלי
כ"ח בטבת - בתיה גור, סופרת ישראלית (נפטרה ה'תשס"ה)
י"א בשבט - מייק בראנט, זמר ישראלי (התאבד ה'תשל"ה)
כ"ד בשבט - גאב"ד וואודרידזש הרב יצחק לעבאוויטש
ב' באדר - יהונתן גפן, משורר, מחזאי, סופר, פזמונאי, פובליציסט, מתרגם וסאטיריקן ישראלי (נפטר ב-ה'תשפ"ג)
י"ח באדר - קים קמפבל, האישה הראשונה שכיהנה כראש ממשלת קנדה
י"א בניסן - ציפי שביט, שחקנית וזמרת ישראלית
ב' באייר - שמואל רוזנטל, כדורגלן ישראלי
י"א באייר - יעקב בקנשטיין, פיזיקאי ישראלי, חתן פרס ישראל
י"ג בסיוון - אלכס גולדפרב, חבר הכנסת מטעם צומת ויעוד
י"ח בסיוון - יצחק לוי, רב, שר וחבר הכנסת מטעם המפד"ל והאיחוד הלאומי
כ"ה בסיוון - אליקים רובינשטיין, היועץ המשפטי לממשלה לשעבר ושופט בית המשפט העליון
י"ד בתמוז - לארי דייוויד, יוצר משותף של הסדרה "סיינפלד"
י' באב - גיורא שפיגל, שחקן ומאמן כדורגל
כ"ג באב - הרב יעקב אריה מיליקובסקי האדמו"ר מאמשינוב
נפטרו

ב' באייר - משה ברזני (נולד ה'תרפ"ו), לוחם בלח"י, ומאיר פיינשטיין (נולד ה'תרפ"ח), לוחם באצ"ל, התאבדו בצינוק, זמן קצר לפני עליתם לגרדום
כ"ו בניסן - אליעזר קשאני, דב גרונר, יחיאל דרזנר ומרדכי אלקחי, חברים באצ"ל, מעולי הגרדום
ט"ז באייר - אלכסנדר רובוביץ, ישראלי צעיר פעיל בלח"י, נרצח בידי אנשי צבא בריטים
ד' בסיוון - האדריכל עקיבא אריה ויס מיוזמי הקמתה של אחוזת בית, הגרעין שממנו התפתחה העיר תל אביב
כ"ז בסיוון - ברוניסלב הוברמן, כנר יהודי (נולד ב-ה'תרמ"ג)
י"ב באב - יעקב וייס, אבשלום חביב ומאיר נקר, לוחמי האצ"ל, שהוצאו להורג
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
היכל הכדורסל מוסקבה

| --- | --- |

 מיקום:  מוסקבה, רוסיה
 קואורדינטות:  55°45′26″N 37°26′36″E﻿ / ﻿55.75728056°N 37.44338889°E﻿ / 55.75728056; 37.44338889
 תקופת הפעילות:  30 באוגוסט 2006 – הווה (18 שנים)
 קבוצות:  מועדון כדורסל הנשים דינמו מועדון הקטרגל דינמו MBA מועדון הכדורסל דינמו
 מושבים:  5,000
 www.baskethall.ru
  מפת מיקום  מפה מפורטת   (למפת מוסקבה מוגדלת) היכל הכדורסל מוסקבה(למפת מוסקבה רגילה) היכל הכדורסל מוסקבה  he tabBackground:;tabBorder:#aaa;defaultTab:0;
 
היכל הכדורסל מוסקבה (ברוסית: Баскет холл Москва, עד 2020 נקרא בשם "היכל הספורט קרילאטסקויה", Дворец спорта в Крылатском) הוא מתחם ספורט רב תכליתי במוסקבה, רוסיה.
היסטוריה

ההיכל נפתח ב-30 באוגוסט 2006 ומשמש כיום את קבוצת כדורסל הנשים של דינמו מוסקבה. בעבר שימש את מועדון הכדורסל לגברים. היכל הספורט משמש כזירה ביתית למועדון כדורסל הנשים דינמו מוסקבה, אשר מתמודד בליגת העל ומשמש גם כמגרש הבית לקבוצת הקטרגל "דינמו" שאף היא משחקת בליגת על. בעבר שימש את קבוצת מועדון כדורסל הגברים של דינמו וגם אירח את משחק הגמר של גביע אופ"א בקטרגל בעונת 2007/08. בשנת 2020 שונה שמו להיכל הכדורסל מוסקבה.
השטח הכולל של המתחם, הוא 35 אלף מטרים רבועים ובנייתו בוצעה בשנים 2005-2006. אגודת "דינמו" מימנה את הבנייה וזו שהשקיעה בבנייתו. עיצובו דומה לצלחת מעופפת: מבנה עגול ומסיבי בעל כיפת זכוכית, בטון וריצוף, שכולם הובאו משווייץ.
הוועדה השישית של העצרת הכללית של האומות המאוחדות

הוועדה השישית של העצרת הכללית של האומות המאוחדות (באנגלית: United Nations General Assembly Sixth Committee או C6) הידועה גם כ"ועדת המשפט" היא ועדה בעצרת הכללית של האומות המאוחדות, הוועדה עוסקת בעיקר במשפט בינלאומי פומבי, יישום עקרון השיפוט האוניברסלי וניהול נושאי הצדק שנידונים בעצרת הכללית של האו"ם.
הוועדה היא אחת משש הוועדות העיקריות של העצרת הכללית של האומות המאוחדות. הוועדה עוסקת בעיקר בעניינים משפטיים, והוועדה היא הפורום העיקרי בדיונים לגבי המשפט הבינלאומי, וכן עניינים נוספים הקשורים לאו"ם, עם זאת בעוד שמשא ומתן לקביעת חוק בינלאומי מתקיים במגוון רחב של גופים מיוחדים של האומות המאוחדות, בהתאם לנושא המרכזי שלהם, משא ומתן אשר נוגע למשפט הבינלאומי באופן כללי מתקיים בדרך כלל בוועדה זו.
הוועדה אינה מקיימת דיון כללי בתחילת מושבה, אלא דנה בנושאים שעל סדר היום בזה אחר זה. כל הצעה שאושרה והושג הסכמה על קידומה, מוגשת למליאת העצרת הכללית לאישור סופי ואחרון, עם זאת כאשר עולה הצעה שדנה בנושא מורכב מדי עבור הוועדה הוא לרוב מועבר לוועדת המשפט הבינלאומי (אנ') או לוועדת אד-הוק שתדון בו.
גולת הכותרת בפעילותה של הוועדה היא "שבוע המשפט הבינלאומי" שנערך מדי שנה בסוף אוקטובר. בשבוע זה מתכנסים בניו יורק יועצים משפטיים בכירים מהמדינות החברות באו״ם. כמו כן, בשבוע זה מוגשים לעצרת הכללית דו״חות בית הדין הבין-לאומי לצדק (ICJ) ובית הדין הפלילי הבינלאומי.
בירו

אלו חברי הבירו המנהל את הוועדה נכון לאוקטובר 2023:
| מדינה | שם | תפקיד |
| --- | --- | --- |
| תאילנד תאילנד | סוריה צ׳ינדאוונסה | יו"ר הוועדה |
| רומניה רומניה | אליס לונגו | סגנית יו"ר |
| ונצואלה ונצואלה | ג׳ון גרה סאנסונטי | סגן יו"ר |
| איטליה איטליה | אנריקו מילאנו | סגן יו"ר |
| ג'יבוטי ג'יבוטי | מוסא מוחמד מוסא | דווח |
בעבר שרה וייס מאודי כיהנה כסגנית היו"ר.
ראו גם

הוועדה השנייה של העצרת הכללית של האומות המאוחדות
הוועדה השלישית של העצרת הכללית של האומות המאוחדות
הוועדה הרביעית של העצרת הכללית של האומות המאוחדות
הערות שוליים

↑  Ruder, Nicole; Nakano, Kenji; Aeschlimann, Johann (2017).  Aeschlimann, Johann; Mary Regan (eds.). The GA Handbook: A Practical Guide to the United Nations General Assembly (PDF) (2nd ed.). New York: Permanent Mission of Switzerland to the United Nations. ISBN 978-0-615-49660-3.
↑  United Nations General Assembly Rules of Procedure, art. 98; Alan Boyle and Christine Chinkin, The Making of International Law (Oxford: Oxford University Press, 2007) pp. 116 – 117.
↑  Herbert W. Briggs, The International Law Commission (Ithaca: Cornell University Press, 1965); Alan Boyle and Christine Chinkin, The Making of International Law (Oxford: Oxford University Press, 2007) p. 170.
↑  "Sixth Committee (Legal Committee)". Permanent Mission to the United Nations of the Argentine Republic. Ministry of Foreign Affairs and Worship of Argentina. n.d. נבדק ב-4 באוקטובר 2019. {{cite web}}:  (עזרה)
↑  "Sixth Committee (Legal) — 78th session". General Assembly of the United Nations. United Nations. n.d. נבדק ב-3 באוקטובר 2023. {{cite web}}:  (עזרה)
| --- | --- |
בקרת זהויות :  NLI: 987007378990005171  BnF: cb117328166 (data)  LCCN: no2010143975  NLA: 36031122  SUDOC: 083519920  VIAF: 148174423   WorldCat (עם VIAF): 148174423
ה'תש"ם

ה'תש"ם או ה'תש"מ (5,740) ובקיצור תש"ם או תש"מ – היא שנה עברית  אשר החלה ביום א' בתשרי, אור ל-22 בספטמבר 1979, והסתיימה ביום כ"ט באלול, 10 בספטמבר 1980.
המולד של תשרי חל ביום שישי, 20 שעות ו-410 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנת שמיטה, ושנת 2 במחזור העיבור ה-303. תקופת ניסן שבשנה זו היא תחילת שנת 28 (סימנה כחיבז) במחזור השמש ה-206.
שנה זו היא שנת 1,911 לחורבן הבית, ושנת 2,291 לשטרות.
מדינת ישראל חגגה ביום העצמאות ה'תש"ם 32 שנות עצמאות.
אירועים

ב' בשבט - הוקם בד"ץ מחזיקי הדת על ידי רבי ישכר דב רוקח האדמו"ר מבעלזא
ט"ו בשבט - יום הקמת היישוב אלון מורה
ז' באדר – השקל (הישן) הונהג כיחידת המטבע בישראל במקום הלירה, 1 שקל = 10 לירות ישראליות
ט' באדר - השגרירים הראשונים של ישראל ומצרים הגישו כתבי האמנה לנשיאי המדינה בקהיר ובירושלים
כ"א בניסן - 2 אזרחים ישראלים נרצחים בפעולה של החזית העממית לשחרור פלסטין בקיבוץ משגב עם
י"ח בסיוון - הפעולה הראשונה של המחתרת היהודית: ניסיון התנקשות בחייהם של ראשי הערים שכם, רמאללה ואל-בירה
י"ז באב - חוק יסוד: ירושלים בירת ישראל מתקבל בכנסת
נולדו

ה' בתשרי - אבי יחיאל, כדורגלן ישראלי
ד' בחשון - ציון ברוך, שחקן ישראלי וחבר בשלישיית מה קשור
כ"ט בחשון - מיכל שיר, חברת הכנסת מטעם יש עתיד
י"א בשבט - יעל בר זוהר, דוגמנית ושחקנית
ל' בשבט - קלמי סבן, כדורגלן ישראלי
ב' באדר - טל בורשטיין, כדורסלן ישראלי
י' באדר - בצלאל סמוטריץ', חבר הכנסת ושר האוצר מהציונות הדתית
י"א בניסן - מיקי זוהר, שר התרבות והספורט, חבר הכנסת ופוליטיקאי ישראלי מטעם מפלגת הליכוד
כ"ג בניסן - אסי ישראלוף, שחקן, מוזיקאי, בדרן חבר בשלישיית מה קשור
א' באייר - רודי סעדה, בדרן, סטנדאפיסט, שחקן תיאטרון וטלוויזיה ישראלי
י"ט באייר - יוסי בניון, כדורגלן ישראלי
ד' בסיון - אופיר כץ, חבר הכנסת מטעם הליכוד
ה' באב - דייוויד בלות'נטל, כדורסלן אמריקאי יהודי
נפטרו

כ"א בתשרי - רבי יעקב אריה טברסקי, האדמו"ר מטריסק לונדון
י"ח בטבת - דב יוסף, המושל הצבאי של ירושלים בזמן מלחמת העצמאות, שר וחבר הכנסת מטעם מפא"י (נולד ב-ה'תרנ"ט)
ט"ו בשבט - חנה רובינא, "הגברת הראשונה של התיאטרון העברי"
ב' באדר - נתן ילין-מור, ממנהיגי הלח"י וחבר הכנסת בכנסת הראשונה (נולד ה'תרע"ג)
ב' באדר - רבי יוסף דוב הלוי סולובייצ'יק (ירושלים), ראש ישיבת בריסק
י"ב באדר - יגאל אלון, מפקד הפלמ"ח, מראשי תנועת העבודה, ראש ממשלת ישראל בפועל, חבר הכנסת ושר בממשלות ישראל
כ"ד בסיוון - אברהם חלפי, משורר ושחקן ישראלי (נולד ב-ה'תרס"ד)
ז' באלול - אוטו פרנק, אביה של אנה פרנק (נולד ב-ה'תרמ"ט)
פרסי ישראל

מקבלי  פרס ישראל לשנת תש"ם הם:
דוד פלוסר - היסטוריה של העם היהודי
יעקב כ"ץ - היסטוריה של העם היהודי
חיים כהן - מדעי המשפט
חיים לייב פקריס - פיזיקה
פנחס ליטבינובסקי - ציור
אנה טיכו - ציור
יוסל ברגנר - ציור
בית "יד-לבנים" בפתח תקווה תוך ציון יוצרו, ברוך אורן - תרומה מיוחדת לחברה ולמדינה במפעלי הנצחה לבנים
החברה להגנת הטבע, תוך ציון אמוץ זהבי, עזריה אלון ויואב שגיא - תרומה מיוחדת לחברה ולמדינה באיכות הסביבה
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הוועדה השנייה של העצרת הכללית של האומות המאוחדות

הוועדה השנייה של העצרת הכללית של האומות המאוחדות (המוכרת בכינוי "ועדת הכלכלה והפיננסים") היא אחת משש הוועדות המרכזיות בעצרת הכללית של האומות המאוחדות. הוועדה עוסקת בענייני כלכלה גלובלית ופיננסיות עולמית (אנ'). סדר היום של הוועדה כולל נושאים כגון שאלות של מדיניות מאקרו-כלכלית, מימון פיתוח, פיתוח בר-קיימא, מיגור עוני, פעילויות לקידום פיתוח, פיתוח כלכלי, ביטחון תזונתי, וטכנולוגיות מידע ותקשורת לפיתוח.
הוועדה נפגשת מדי שנה בתחילת אוקטובר ומטרתה לסיים את עבודתה עד סוף נובמבר של אותה שנה. כל 193 המדינות החברות באו"ם יכולות להשתתף בדיוני הוועדה.